cyanic-selkie/wikianc huggingface dataset:
Löyly (saunakompleksi)
Kansainvälinen huomio ja suojelu asemakaavaan
Löylyn vuoden 2017 liikevaihto oli 1,1 miljoonaa euroa. Lokakuussa 2018 Vartia myi osuutensa Löylystä Pääkköselle. Vuoden 2018 aikana Löylyssä oli vieraillut elokuuhun mennessä 200 000 kävijää. Vuonna 2018 Löylylle haettiin rakennuslupaa laajennukselle. Tarkoituksena on rakentaa 360 kerrosneliömetriä lisää huoltotiloja alkuperäisen rakennuksen eteläpuolelle.
Vuonna 2020 vain neljä vuotta valmistumisensa jälkeen Löyly suojeltiin asemakaavassa sr-1-merkinnällä korkeatasoisen arkkitehtuurinsa ja kaupunkikulttuurille tuottamansa arvon perusteella. Löyly saattaa olla Suomen nuorin suojeltu rakennus.
Löylystä ovat kirjoittaneet muun muassa Time, The New York Times , Vogue , CNN , The Hollywood Reporter ja The New York Post.
Palvelut
thumb|Löylyn sisällä toimii myös ravintola.
Saunat
Löylyssä on kolme erillistä saunaa, jotka ovat savusauna, kertalämmitteinen sauna ja jatkuvalämmitteinen sauna. Kahden tunnin saunominen maksaa vuoden 2022 hinnaston mukaan yhdeltä henkilöltä 21 euroa. Löylyssä saunotaan yhteissaunassa uimapuku päällä. Terassilta on pääsy myös mereen.
Ravintola
Löylyn ravintolassa on sisällä 100 asiakaspaikkaa ja terassilla 500 asiakaspaikkaa. Ravintolassa on vuodesta 2016 alkaen tarjoiltu Jasper Pääkkösen nimikkolohikeittoa, joka on valmistettu kotimaisesta, vastuullisesti kasvatetusta kirjolohesta. Jokaisesta annoksesta lahjoitetaan yksi euro hyväntekeväisyyteen. Vuonna 2019 ”Jasperin lohikeitolla” oli kerätty 30 000 euron lahjoitus WWF:lle kalakantojen eteen tehtävään työhön.
Years & Years
Years & Years on ollut englantilainen electronic -yhtye, joka on muuttunut laulaja/lauluntekijä Olly Aleksanderin sooloprojektiksi. Yhtye perustettiin vuonna 2010 Lontoossa. Yhtyeen musiikkia on kuvailtu electropopiksi, johon sekoittuu R&B:n ja housen piirteitä. Flying Lotus, Diplo, Radiohead ja Jai Paul ovat yhtyeen esikuvia. Maaliskuussa 2021 yhtye ilmoitti, että nimi muuttuu Olly Alexanderin sooloprojektiksi Emre Türkmenin ja Mikey Goldsworthin siirtyessä omille urilleen.
Familiar to Millions
Familiar To Millions on brittiläisen rock-yhtye Oasiksen konserttitallennealbumi, joka julkaistiin 13. marraskuuta 2000. Se on taltiointi konsertista, joka pidettiin 21. heinäkuuta 2000 Lontoon Wembley-stadionilla. Albumi on saatavana tupla-CD-, CD-, DVD- ja VHS-versioina. DVD:llä on mukana dokumentti show'n rakentamisesta ja valmistelusta, ohjauksen seurausta, yleisön kommentteja ja katsomotunnelmia sekä Gallagherin veljesten haastattelut. Albumia on myyty maailmanlaajuisesti noin 1,5 miljoonaa kappaletta ja parhaimmillaan se nousi Ison-Britannian albumilistan sijalle 5, joka on todella korkea sijoitus livealbumille. Albumin kannen on suunnitellut kansitaiteilija Simon Halfon.
Kappaleet
Kaikki kappaleet on kirjoittanut Noel Gallagher, ellei toisin mainita.
Years & Years
2012–2021
Yhtyeen esikoissinge "I Wish I Knew" julkaistiin heinäkuussa 2012 Good Bait-levy-yhtiön nimissä. Vuonna 2013 Years & Years teki levytyssopimuksen ranskalaisen Kitsunén kanssa ja julkaisi toisen singlen, "Traps" syyskuussa.
Familiar to Millions
CD2
Helter Skelter on äänitetty 16. huhtikuuta 2000 Riverside Theatressa, Milwaukeessa Wisconsinissa Yhdysvalloissa. (Vain CD-julkaisuissa.)
Maksim Galkin
thumb|Maksim Galkin Maksim Galkin (s. 18. heinäkuuta 1976 Moskova) on venäläinen koomikko. Hän juonsi muun muassa venäläistä Haluatko miljonääriksi? -ohjelmaa. Hän tekee myös parodiaversioita venäläisistä lauluista ja erilaisista venäläisistä henkilöistä.
Years & Years
2012–2021
Vuonna 2014 yhtye vaihtoi jälleen levy-yhtiötä, kun se sai sopimuksen Polydor Recordsin kanssa. Joulukuussa 2014 viides single, "Desire", sijoittui yhtyeen ensimmäisenä kappaleena Britannian singlelistalle, sijalle 22. Vuoden 2015 alussa BBC palkitsi yhtyeen "Sound of 2015"-kunnianosoituksella. Sen on aiemmin voittanut muun muassa Haim ja Sam Smith. Maaliskuussa 2021 yhtye ilmoitti, että sen nimi olisi tulevaisuudessa nimi Olly Alexanderin sooloprojektille. Haastattelussa Olly Alexander totesi, että kokoonpano kasvoi musiikillisesti erilleen ja että laulujen kirjoittaminen yhdessä vain loppui. Koronapandemia- tilanne myös vahvisti tunnetta siitä, että olisi aika jatkaa toiselta perustalta, ja he ovat edelleen pysyneet ystävinä. Mikey Goldsworthy on mukana muusikkona, mutta ei jäsenenä.
Maksim Galkin
Galkin on naimisissa laulaja Alla Pugatšovan kanssa. Galkin on arvostellut Venäjän hyökkäystä Ukrainaan, minkä vuoksi Venäjän valtio määritteli hänet ulkomaiseksi agentiksi.
T-60
T-60 oli neuvostoliittolainen, toisen maailmansodan aikainen kevyt panssarivaunu. Vaunua valmistettiin vuosina 1941–1943 kuutisen tuhatta kappaletta.
Suunnittelu ja käyttöönotto
25. heinäkuuta 1941 Moskovan tehdas numero 37 määrättiin lopettamaan T-40:n valmistus ja alkamaan valmistaa T-50-vaunua. T-50 oli kuitenkin kehittynyt ja sen valmistus, etenkin kahdeksannopeuksisen planetaarisen vaihteiston valmistus oli mahdotonta tehtaalle, joka hädin tuskin pystyi T-40:n valmistukseen.
T-60 suunniteltiin heinäkuussa 1941 tehtaan suunnitteluosastolla Nikolai A. Astrovin johdolla vain 15 päivässä. Panssarointia vahvistettiin eikä vaunu enää kellunut veden pinnalla. Runko, voimansiirto, moottori, sähköjärjestelmät ja aseet perustuivat T-40:ssa hyvin toimiviin. Aseistukseksi tuli 12,7 mm raskas konekivääri DŠK ja yksi 7,62 mm DT-konekivääri.
Prototyyppi esiteltiin panssarivaunujen valmistuksesta vastanneelle kansankomissaari Vjatšeslav Malyševille, joka ehdotti vaunun varustamista 20 mm automaattitykillä. Toinen prototyyppi esiteltiin myös ylipäällikkö Stalinille ja valtion puolustuskomitea määräsi vaunun sarjavalmistukseen ja tehtaan 37, Puna-armeijan telakan Stalingradissa, Gorkin autotehtaan (GAZ) ja Harkovan traktoritehtaan (HTZ) valmistamaan 10 000 vaunua. Pääinsinööri Astrov ajoi henkilökohtaisesti mallikappaleen Moskovasta Gorkiin. GAZin suunnittelija yksikertaistivat rakennetta oman tehtaansa valmistusmahdollisuuksiin. Valmistuksen kuluessa panssarointia vahvistettiin 25 millimetristä 35 millimetriin ja vielä myöhemmin NII-48:n ehdotuksesta runkoon ja torniin lisättiin 10 mm lisälevyt. Jatkokehitelmänä syntyi T-70, jonka jälkeen T-60:n runkojen valmistus suunnattiin itseliikkuviin tykinalustoihin ja ilmatorjuntavaunuihin.
T-60-vaunuja käytettiin ensimmäisen kerran taistelussa Poltavassa syyskuussa 1941. Suuri määrä vaunuja ehti jo Moskovan taisteluun.
Momenttimagnitudi
Momenttimagnitudi on maanjäristyksen voimakkuutta ilmaiseva mittaluku. Momenttimagnitudiasteikon esittivät vuonna 1979 seismologit Thomas C. Hanks ja Hiroo Kanamori. Momenttimagnitudi on United States Geological Surveyn nykyisin kaikille suurille maanjäristyksille käyttämä asteikko.
Seismologit käyttävät sitä määrittämään maanjäristyksestä vapautuvaa energiaa samaan tapaan kuin Richterin asteikkoa.
Momenttimagnitudi M_W määritellään seuraavan yhtälön mukaan:
jossa M_0 on seisminen momentti mitattuna dyne-senttimetreinä (dyn·cm = 10−7N·m). SI-yksiköissä yhtälö on seuraavanlainen:
Vakiot tässä yhtälössä on valittu niin, että asteikko vastaa karkeasti muita asteikkoja, kuten Richterin asteikkoa.
Eräs momenttimagnitudin etu muihin vastaaviin asteikkoihin verrattuna on, ettei se saturoidu eli kyllästy yläpäässä. Toisin sanoen sillä ei ole mitään sellaista arvoa, jonka jälkeen kaikki suuret maanjäristykset saisivat suuruudekseen saman arvon. Tämän vuoksi momenttimagnitudi on nykyään yleisimmin käytetty asteikko suurissa maanjäristyksissä.
USGS ei käytä momenttimagnitudia maanjäristyksissä, joiden suuruus on alle 3,5.
Energia
Maanjäristyksen energia, E, on 1/2000 kertaa momentti, jolloin SI-yksiköissä
Jos energian yksikkönä käytetään megatonneja (Mt), joilla 1 Mt TNT = 4 PJ = 4·1015 J, ylläoleva yhtälö saa muodon:
ja jos energia ilmoitetaan ekvivalentteina megatonneina, (EMt, equivalent Mt), energia megatonneina kerrotaan luvulla 1000/15 tutkimusten perusteella, että 1 000 tonnia räjähdettä vastaa maanjäristystä magnitudiltaan noin 4. Tällöin yhtälö saa muodon
Tästä yhtälöstä voidaan päätellä, että magnitudiltaan yhtä suurempaan (esim. 5,0:sta 6,0:aan) maanjäristykseen tarvitaan noin 32-kertainen energiamäärä. Magnitudiltaan 6,0:n maanjäristys vastaisi siis noin 1,1 megatonnia räjähdettä.
Hamakaze
Hamakaze oli keisarillisen Japanin laivaston Kagerō-luokan hävittäjä toisessa maailmansodassa.
Palvelus
Tyynenmeren sodan alkaessa Hamakaze muodosti Isokazen, Tanikazen ja Urakazen kanssa 17. hävittäjäviirikön, joka muodosti Kagerōn ja Shiranuin kanssa 1. hävittäjälaivueen.
Marraskuussa 1941 laivue suojasi Pearl Harboriin hyökännyttä lentotukialusosastoa, minkä jälkeen se osallistui Filippiinien, Rabaulin ja Hollannin Itä-Intian valtauksiin.
17. hävittäjäviirikkö muodosti heinäkuussa 1942 4. hävittäjäviirikön kanssa Midwayn taistelun hävittäjäosaston.
Hamakaze ja Yukikaze taistelivat 13. heinäkuuta 1943 Kolombangaralla, jolloin Uuden-Seelannin laivaston risteilijä HMNZS Leander vaurioitui torpedo-osumasta.
Alus suojasi 7. huhtikuuta 1945 taistelulaiva Yamatoa operaatio Ten-Gōssa (Okinawan takaisinvaltaus). Hamakaze upposi 120 kilometriä Nagasakista lounaaseen Yhdysvaltain laivaston Task Force 58:n lentokoneiden hyökättyä osastoa vastaan.
Pilates
right|250px Pilates-menetelmä on saksalais-amerikkalaisen Joseph Pilateksen 1900-luvun alussa kehittämä kehonhallintatekniikka, joka vahvistaa keskivartalon syviä lihaksia, syventää hengitystä ja opettaa liikkumaan fysiologisesti oikein. Menetelmä tuli tunnetuksi alun perin 1900-luvun alkupuolella Yhdysvalloissa. Erityisesti filmitähdet kiinnostuivat siitä kuultuaan, että se on lihaskuntoa kasvattava menetelmä, joka tekee vartalosta sopusuhtaisen eikä kasvata lihaksia rumalla tavalla.
Pilatesmenetelmä on yhdistelmä länsimaisen voimistelun ja esittävän tanssin (baletin, nykytanssin) tekniikoista. Liikkeet tehdään pääasiassa lattialla, jolloin ryhtiä kannattelevien lihasten löytäminen ja aktivoiminen on helpompaa, eikä harjoittelu rasita niveliä. Pilates on harvinainen siitä, että se soveltuu yhtä hyvin huonokuntoisille ja liikuntaa vähän harrastaneille aivan kuten huippu-urheilijoille ja ammattitanssijoille. Tanssijat ja urheilijat käyttävät pilatesharjoittelua myös loukkaantumisista toipuessaan.
Pilates itsessään ei ole tuotemerkki; kuitenkin monet nykyiset pilatesohjaajat ovat rekisteröineet omia versioitaan tuotemerkeiksi. Tällainen on esimerkiksi Method Putkisto. On myös päteviä opettajia joilla ei ole erityistä tuotemerkkiä. Myös kirjallisia pilatesoppaita on ilmestynyt lukuisia, sillä pilates soveltuu erinomaisesti kotiharjoitteluun. Pilatesmenetelmä elää ja kehittyy jokaisen uuden ohjaajan myötä. Samalla muut liikuntalajit omaksuvat siitä asioita. Pilateksen avulla on mahdollista korjata ryhtivirheitä ja saavuttaa tanssijoille ominainen kinesteettinen aisti ja liikunnan eheys, mutta se edellyttää sitoutumista ja säännöllistä harjoittelua. Toisaalta pilatesliikkeet vaikuttavat positiivisesti jo ensimmäiseltä tunnilta alkaen. Pilatesmenetelmä tuli Suomessa tunnetuksi 2000-luvun alussa ja sen suosio on jatkuvasti kasvanut.
Menetelmän perusteita
thumb|Klassinen pilatesliike satanenPilatesmenetelmän kuusi periaatetta ovat: hallinta, keskittyminen, keskustan käyttö, hengitys, täsmällisyys ja liikkeen virtaus.
Hallinta (control) merkitsee, että liikkeiden oikea suoritustapa on kaikki kaikessa. Toistoja ei tehdä kovin montaa, eikä lihaksia väsytetä äärirajoille. Mutta oikea perusasento ja ryhti ovat tärkeitä. Samaan asiaan tähtää keskittyminen. Pilatestunnilla ei ähkitä eikä rehkitä, eikä hosuta sinne tänne. Se, miten liike suoritetaan, täytyy tietoisesti olla "pään sisällä".
Liikkeen virtaus tarkoittaa myös sitä, että liikkeet pyritään sitomaan toisiinsa sulavasti ilman pysähdyksiä.
Liikkeisiin sisältyy hengitys, useimmiten sillä periaatteella, että liikkeen suorituksella on uloshengitys, ja tauolla tai kevyemmällä osuudella sisäänhengitys. Koska ryhdin, keskivartalokorsetin ylläpito vaatii alavatsan sisäänvetämistä jatkuvasti, on hengitystekniikan oltava hieman erikoinen: hengitysilmaa suunnataan rintakehään, ja siellä sinne missä on tilaa. Tämä on erilainen hengitystapa kuin esim. useissa joogahengitysharjoituksissa, joissa sisäänhengityksellä vatsan annetaan pullistua, jotta pallea saataisiin hyvin liikkumaan.
Hengitysohjeista on pilatesohjaajien kesken myös kiistaa. Tärkeätä on, ettei sotketa pilatesharjoittelussa tarvittavaa hengitystapaa normaalielämän "oikeaan" hengitystapaan.
Välineet
Joseph Pilates itse oli hyvin innostunut kokeilemaan ja rakentamaan itsekin kaikenlaisia välineitä, jotka helpottivat ja auttoivat harjoittelua, jotta perusteet olisi helpompi oppia. Vaikka pilatesharjoittelu onnistuu hyvin pelkän joogamaton avulla pienessä tilassa missä vain, on nykyisin saatavana myös lukuisia apuvälineitä, esim. pieniä (0,5–1 kilon) käsi- ja jalkapainoja, hierontarullia, pilatesrenkaita, jumppapalloja, nauhoja ja vastaavia.thumb|Takareiden venyttely nauhan kanssa
Supernatural
Sarjaa kuvataan Vancouverissa, Kanadassa. Eric Kripken mukaan hän suunnitteli sarjan kestävän ainoastaan kolmen tuotantokauden verran, mutta päätti kuitenkin jatkaa sarjaa. Viidennen kauden jälkeen Kripke luopui showrunnerin roolista työskennelläkseen muiden sarjojen parissa. Pyörittäjänä jatkoi Sera Gamble. Kripke pysyi kuitenkin kuudennella kaudella vastaavana tuottajana ja seitsemännellä kaudella vastaavana konsulttina. Kahdeksannella kaudella pyörittäjänä aloitti Jeremy Carver, ja 11. kauden jälkeen peesi siirtyi Andrew Dabbille ja Robert Singerille.
The CW tilasi sarjalle 15. tuotantokauden 31. tammikuuta 2019 ja 22. maaliskuuta kyseisen tuotantokauden vahvistettiin olevan sarjan viimeinen. Suomessa Sub alkoi pyörittää 14. tuotantokauden jaksoja 14. helmikuuta 2019. Sarjasta on myös julkaistu Blu-ray- ja DVD-versiot tuotantokausittain.
Tuotanto
Supernaturalin luoja Eric Kripke kehitteli sarjan ideaa lähes kymmenen vuoden ajan ollessaan itse kiinnostunut urbaanilegendoista. Vaikka Kripke olikin visioinut Supernaturalin elokuvana, hän vietti muutaman vuoden tarjoten sarjan ideaa eri kanaville. Hänen onnekseen kysyntä niin sanotuille mytologisille sarjoille kasvoi, kun Lostia alettiin esittää vuonna 2004. Konsepti kävi läpi useita vaiheita ennen kuin sarjaa alettiin tuottaa. Kripke halusi sarjan sijoittuvan ”tien päälle” tuntien sen olevan ”paras keino kertoa tarinat, koska se on puhdas, koruton ja ainutlaatuisesti amerikkalainen... Näitä tarinoita esiintyy pikkukaupungeissa ympäri maata ja on järkevää vain ajaa sisään ja ulos näihin tarinoihin.” Koska Kripke oli aikaisemminkin tehnyt yhteistyötä The WB:n kanssa, hänelle tarjottiin mahdollisuutta tarjota kanavalle ohjelmaa. Kripke käytti sen Supernaturalin markkinointiin. Kanava ei kuitenkaan pitänyt Kripken alkuperäisestä ideasta, jossa kaksi uutisreportteria matkaa ympäri maata jahdaten demoneita, joten Kripke päätti nopeasti korvata reportterit veljeksillä. Kripke päätti veljesten olevan kotoisin Kansasin Lawrencesta, jonka läheiselle Stull Cemeteryn hautausmaalle sijoittuu useita paikallisia urbaanilegendoita.
Päähenkilöiden nimiksi Kripke päätti valita Sal ja Dean, kuten Jack Kerouacin romaanissa Matkalla. Hän kuitenkin vaihtoi Salin myöhemmin Samiksi. Veljesten sukunimen piti alun perin olla Harrison näyttelijä Harrison Fordin kunniaksi. Kansasissa kuitenkin asui eräs Sam Harrison, joten sukunimi jouduttiin vaihtamaan. Tunnetusta Winchesterin kummitustalosta kiinnostunut Kripke valitsi Winchesterin lopulliseksi sukunimeksi.
Näyttelijät ja hahmot
Sarja keskittyy pääasiassa Winchesterin veljeksiin, Samiin (Jared Padalecki) ja Deaniin (Jensen Ackles), jotka matkustavat ympäri maata jahdaten kaikkea yliluonnollista. Padaleckin kiinnostus kauhusarjoihin, kuten Salaiset kansiot ja Hämärän rajamailla, saivat hänet kiinnostumaan Samin roolista. Padaleckilla oli myös aikaisempaa kokemusta tuottajien McGn ja David Nutterin kanssa työskentelystä, joista aikaisempi vakuutti Padaleckin koe-esiintymään sarjaa varten. Alun perin Nutter pyysi Acklesia koe-esiintymään Samin rooliin, mutta luettuaan käsikirjoituksen Ackles samaistui enemmän Deanin rooliin. Koe-esiintymisen aikaan Ackles esitti jo yhtä Smallvillen päähenkilöistä ja hänen saatua Deanin osan hänen roolinsa Smallvillessa jouduttiin päättämään.
Koska sarjassa ei ole montaa päähenkilöä, sarjaan sisältyy useita sivuosia. Jeffrey Dean Morgan esittää John Winchesteriä, Samin ja Deanin isää. Pilottijaksossa esiintymisensä jälkeen John-hahmo palaa sarjaan vasta ensimmäisen kauden puolivälissä ja pysyi sarjan sivuhenkilönä aina kuolemaansa saakka, toisen kauden ensimmäiseen jaksoon, vaikka hahmon henki palaakin kummittelemaan pojilleen vielä kauden päätösjaksossa. Käsikirjoittaja John Shibanin mukaan Johnin kuolema päätettiin jo sarjan alussa. Käsikirjoittajien mielestä veljeksien ja isän toisistaan erottaminen "jakaisi sarjan." Shiban sanoo: "...pojat etsivät isäänsä, viikon hirviötä, mitä ikinä tielle kantautuikin. Siitä tuli vaikeaa, koska esiin heräsi kysymys 'Mitä isä tekee? Tekeekö hän kiinnostavimpia asioita kuin poikansa, vai mitä?'" Morgan ei aluksi ollut innostunut sarjaan palaamisesta sen toisella tuotantokaudella saadessaan uuden roolin sarjassa Greyn anatomia. Hahmon tulevaisuuden esiintymisistä ei ole varmuutta Morganin kiireisen aikataulun vuoksi.
Ensimmäisellä kaudella esitellään myös Azazel-niminen demoni sekä tämän nimetön tytär. Azazel esiintyy ensimmäisellä kaudella vain siluetteina tai varjoina ja ottaa fyysisen olomuodon vain hallitessaan John Winchesterin ruumista. Azazelin tytär käyttää ruumiinaan Meg Masters -nimistä tyttöä (Nicki Aycox). Toisella tuotantokaudella Azazelina esiintyy Frederic Lehne, jonka alun perin oli tarkoitus vierailla vain yhdessä jaksossa. Lehne kuitenkin teki vaikutuksen sarjan ohjaajiin, joten tätä pyydettiin palaamaan kauden kaksiosaiseen päätösjaksoon. Hahmon kuoleman jälkeen Azazel esiintyy neljännellä kaudella aikamatkustusjaksossa ”In the Beginning” (Christopher B. MacCabe ja Mitch Pileggi) sekä takaumassa kauden päätösjaksossa (Rob LaBelle). Azazelin tyttären poistuttua Meg Mastersin ruumiista kauden lopussa sekä demoni että itse Meg Masters jatkavat sarjassa, mutta nyt erillisinä hahmoina. Demoni palaa toisen kauden yhteen jaksoon ottaen Samin ruumiin hetkeksi haltuunsa sekä viidennellä kaudella (Rachel Miner). Miner esittää demonia myös seitsemännellä ja kahdeksannella kaudella. Aycox esiintyy Meg Mastersin vihaisena henkenä yhdessä jaksossa neljännellä kaudella.
Sarjan käsikirjoittajat halusivat täsmentää ”metsästäjien” konseptia, jolloin sarjaan ilmestyi useita uusia hahmoja. Näyttelijä Jim Beaver esiintyy ensimmäisen kerran ensimmäisen kauden jaksossa Winchesterien vanhana perheystävänä Bobby Singerinä. Samin ja Deanin isän kuoleman jälkeen Bobby toimii ikään kuin veljesten sijaisisänä ja hahmo pysyy sarjan sivuosassa seuraavien tuotantokausien ajan. Muita metsästäjiä esitellään toisella tuotantokaudella metsästäjien täyttämän Harvellen majatalon esittelyn yhteydessä. Majatalon omistaa Ellen Harvelle (Samantha Ferris), jonka edesmennyt aviomies oli John Winchesterin ystävä. Majatalon muuta henkilökuntaa on muun muassa äitinsä kanssa työskentelevä Jo Harvelle (Alona Tal) sekä Ash (Chad Lindberg), joka käyttää laajaa tietokonetuntemustaan yliluonnollisten ilmiöiden havainnoimisiin. Tal kirjoitettiin lopulta ulos sarjasta tämän vaikuttaessa aivan Samin ja Deanin ”14-vuotiaalta pikkusiskolta.” Myös Ash kirjoitettiin pois sarjasta toisen kauden päätösjaksossa majatalon tuhouduttua. Ellenin piti palata sarjaan kolmannella kaudella, mutta kirjoittajien lakon vuoksi jakso peruuttiin. Käsikirjoittajien piti sisällyttää Ellen myös kolmannen kauden päätösjaksoon, mutta Ferris kieltäytyi paluusta. Viidennellä kaudella kuitenkin sekä Jo että Ellen palasivat sarjaan muutaman jakson ajaksi.
Kolmannella kaudella käsikirjoittajat päättivät esitellä Ruby-nimisen demonin, joka oli eläessään ollut noita ja väittää olevansa Winchesterien kanssa samalla puolella. The CW kuitenkin pyysi, että Rubyn lisäksi sarjaan lisättäisiin toinenkin naishahmo, joten käsikirjoittajat kirjoittivat Bela Talbotin, itsekeskeisen varkaan, joka myy rikkaille asiakkailleen esineitä, joilla on yliluonnollisia kykyjä. Katie Cassidy ja Lauren Cohan valittiin näyttelemään Rubya ja Belaa, vaikka he alun perin koe-esiintyivätkin toistensa rooleihin. Näyttelijät listataan päärooleihin jaksojen alussa. Kolmannen kauden lopussa Bela kirjoitettiin ulos sarjasta katsojien reagoidessa hahmoon negatiivisesti ja Cassidy korvattiin taloudellisista syistä. Neljännellä kaudella Rubyn näyttelijäksi valittiin Genevieve Cortese, joka esitti hahmoa aina tämän kuolemaan saakka, neljännen tuotantokauden loppuun. Cortese esitti myös itseään sarjan kuudennen kauden jaksossa ”The French Mistake.”
Sarjan käsikirjoittajat halusivat tuoda sarjaan enemmän kristillistä mytologiaa ja kirjoittivat Castielin hahmon. Kripken halutessa pitää enkelien esittelyn salassa hahmoa kuvailtiin demoniksi koe-esiintymisten aikana. Misha Collins valittiin näyttelemään Castiel-enkeliä. Ensiesiintymisessään neljännen kauden avausjaksossa Castiel nostaa Deanin Helvetistä tämän kolmannella kaudella kokeman kuoleman jälkeen ja tulee täten Winchesterien avuksi. Hahmon piti alun perin esiintyä vain kuuden jakson mittaisessa tarinakaaressa, mutta hahmon saaman palautteen vuoksi Castielin roolia laajennettiin. Collins ylennettiin sarjan vakiokasvoksi viidennellä kaudella.
Castielin mukana sarjassa esiteltiin muitakin enkelillisiä hahmoja: Robert Wisdomin esittämä "sotaisa" ja "ahdasmielinen" Uriel, joka kannattaa salaa Luciferia, Julie McNivenin esittämä Anna Milton sekä Kurt Fullerin esittämä Zachariah, joka toivoo Maailmanloppua tuodakseen Paratiisin Maan päälle. Vaikka Wisdomin hahmo tapetaan, McNiven ja Fuller jatkoivat rooleissaan viidennellä kaudella yhdessä Mark Pellegrinon esittämän Luciferin kanssa. Pellegrino oli aikaisemmin ollut varalla Castielin rooliin, jonka jälkeen tälle tarjottiin roolia Luciferina. Myöhemmin myös Fullerin ja McNivenin hahmot kirjoitettiin ulos sarjasta yhdessä Ellen ja Jo Harvellen kanssa.
Koska sarja keskittyy pääasiassa Winchesterin veljeksiin, käsikirjoittajat tajusivat katsojien tietävän, etteivät hahmot ole vaarassa joutua lopullisesti tapetuiksi. Korjatakseen tämän käsikirjoittajat kirjoittavat jaksoihin usein vierailevia hahmoja lisätäkseen jännitystä. Katsojat tykkäsivät Castiel-hahmosta niin paljon, että käsikirjoittajat eivät lopullisesti voineet tappaa Castielia pois sarjasta ja Misha Collins (Castielin näyttelijä) nimitettiin yhdeksi merkittävimmistä sarjan näyttelijöistä.
Ensimmäinen tuotantokausi
Ensimmäinen kausi koostuu 22 jaksosta, jotka esitettiin Yhdysvalloissa 13. syyskuuta 2005 – 4. toukokuuta 2006 ja Suomessa 28. elokuuta 2006 – 15. tammikuuta 2007.
Veljekset Sam ja Dean Winchester yhdistävät voimansa löytääkseen kadonneen isänsä John Winchesterin. Ilmeisesti metsästysretkellä kadonnut John ei kuitenkaan ole mikään tavallinen rivikansalainen; elämäntyönään hän metsästää yliluonnollisia olentoja, kuten kummituksia, vampyyrejä sekä demoneita ja on kouluttanut poikansakin samaa tehtävää varten. Matkan varrella Sam ja Dean pelastavat viattomien ihmisten henkiä, taistelevat yliluonnollisia olentoja vastaan sekä keräävät vihjeitä isänsä mahdollista olinpaikkaa koskien. Kauden edetessä Samille ilmaantuu salaperäisiä psyykkisiä kykyjä sekä näkyjä tulevaisuudesta, jotka vievät sarjan juonta eteenpäin. Lopulta he löytävät isänsä, ja heille selviää, että Samin ja Deanin äidin vuosia aiemmin tappannut henkilöitymä on keltasilmäinen demoni, jonka kukistaminen luonnistuu vain Samuel Coltin luomalla legendaarisella aseella. Loppujen lopuksi he eivät saa tapettua demonia.
Toinen tuotantokausi
Toinen tuotantokausi koostuu 22 jaksosta, jotka esitettiin Yhdysvalloissa 28. syyskuuta 2006 – 17. toukokuuta 2007 ja Suomessa 22. tammikuuta 2007 – 11. kesäkuuta 2007.
Kausi seuraa Samia ja Deania kaksikon yrittäessä käsitellä isänsä kuolemaa ja heidä matkaansa, kun he etsivät merkkejä keltasilmäisen demonin olinpaikasta uusien tuttavuuksiensa, Ellenin, Jon ja Ashin kanssa. Osa demonin suurta suunnitelmaa paljastuu lopulta tämän kootessa yhteen Sam ja muut hänen kaltaisensa, mikä johtaa Samin kuolemaan. Dean tekee sopimuksen risteyksen demonin kanssa saadakseen Samin takaisin elävien kirjoihin. Sopimus kuitenkin maksaa Deanin sielun, jonka demoni tulee noutamaan tasan vuoden päästä. Viimeisessä kohtaamisessa Dean tappaa keltasilmäisen demonin, ja Helvetin portit aukeavat vapauttaen useita demoneja.
Kolmas tuotantokausi
Kausi keskittyy pääasiassa Samin yrityksiin pelastaa Dean tämän sopimuksesta ja Helvetin porteista vapautuneiden demoneiden jäljitykseen. Matkalla veljekset tapaavat Ruby-nimisen demonin, joka kiinnostuu Samista ja väittää tietävänsä keinon pelastaa Dean. He tapaavat myös Bela Talbot -nimisen yliluonnollisten esineiden kaupittelijan, jonka kanssa Sam ja Dean joutuvat alituisesti tekemisiin. Lopulta veljekset saavat tietää, kuka pitää hallussaan Deanin sopimusta: suuren voiman ilmentymä, Lilith. Yhdessä Rubyn kanssa Sam ja Dean jäljittävät Lilithin ja yrittävät tappaa tämän. Lilith ei pysty taistelemaan Samia vastaan tämän salaperäisten kykyjen vuoksi, mutta Deanin sopimus erääntyy joka tapauksessa ja hänen sielunsa viedään Helvettiin.
Neljäs tuotantokausi
Neljäs tuotantokausi koostuu 22 jaksosta, jotka esitettiin Yhdysvalloissa 18. syyskuuta 2008 – 14. toukokuuta 2009. Suomessa kausi esitettiin 12. huhtikuuta 2011 – 6. syyskuuta 2011 välisenä aikana.
Deanin pelastaa Helvetistä Castiel, yksi useista kaudella esiintyvistä enkeleistä. Kausi seuraa veljeksiä heidän työskennellessään Castielin kanssa estääkseen Lilithiä rikkomasta 66 sinettiä, joiden rikkouduttua Lucifer vapautuu. Samin ja Deanin suhde kolhiintuu Samin valitessa Rubyn puolen yhä useammin. Sam alkaa myös antaa periksi demonipuolelleen juomalla demoniverta saadakseen voimia voidakseen päihittää Lilithin. Jäljitettyään ja tapettuaan Lilithin Sam saa selville, että tämän kuolema onkin viimeinen sinetti ja että Ruby onkin koko ajan ollut Luciferin puolella. Dean saapuu paikalle liian myöhään voidakseen estää maailmanlopun, mutta pitelee Rubyä paikallaan jotta Sam voi tappaa tämän Luciferin portin alkaessa avautua heidän allaan.
Viides tuotantokausi
Viides tuotantokausi sisältää 22 jaksoa ja kauden huhuttiin olevan sarjan viimeinen, sillä Eric Kripke oli vuosia aikaisemmin sanonut suunnitelleensa sarjaa viiden kauden verran. Siitä huolimatta Jared Padalecki ja Jensen Ackles olivat allekirjoittaneet sopimukset kuuden tuotantokauden ajaksi ja CW uudistikin sarjan sopimuksen 16. helmikuuta 2010. Suomessa Sub alkoi esittää kautta 6. maaliskuuta 2012.
Kausi keskittyy taisteluun Luciferin pysäyttämiseen ja maailmanlopun estämiseen. Koko kauden ajan Dean ja Sam taistelevat sekä enkeleitä että demoneja vastaan yrittäessään muuttaa omaa kohtaloaan Michaelin ja Luciferin ihmisvastineina. Veljekset alkavat kerätä maailmanlopun neljän hevosmiehen sormuksia, jotka toimivat avaimina Luciferin vankilaan. Koko kauden ajan Dean, Sam, Castiel ja Bobby ovat kriisin keskellä ollen lähes valmiita luovuttamaan. Kaikkien kannustuksen voimalla nelikko kuitenkin jatkaa eteenpäin aina loppuun saakka.
Kuudes tuotantokausi
thumb|left|Kuudennen kauden alkutunnusta on pidetty sarjan hienoimpana. Sarjan luoja Eric Kripke suunnitteli aluksi sarjan kestävän vain viiden tuotantokauden verran, mutta sarjan lisääntyneiden katsojalukujen ansiosta CW uudisti sarjan sopimuksen kuudenneksi kaudeksi. Pian CW:n julkaistua tiedon sarjan kuudennesta kaudesta Kripke julkaisi tiedon, ettei jatka enää showrunnerina vaan keskittyisi vastedes vain vastaavan tuottajan tehtäviin. Kripken korvaava Sera Gamble kertoi sarjan kuudennen kauden keskittyvän veljesten väliseen suhteeseen ja heidän selville saamiinsa salaisuuksiin.
Sarjan kuudennelle kaudelle Castielin ja Bobbyn lisäksi palasi useita edellisiltä kausilta tuttuja hahmoja: Mitch Pileggi palasi rooliinsa Samin ja Deanin isoisänä, Cindy Sampson ja Nicholas Elia Lisa ja Ben Braedenina, Mark Sheppard Crowleyna ja Steven Williams Rufus Turnerina. Myös Samantha Smith ja Genevieve Padalecki näyttelivät molemmat yhdessä jaksossa. Kausi sisälsi myös liudan uusia sivuhahmoja joista tärkein oli Sebastian Rochén näyttelemä Balthazar. Muita uusia sivuhahmoja olivat muun muassa Samin ja Deanin sukulaisiin lukeutuvat Gwen (Jessica Heafey) ja Christian Campbell (Corin Nemec), kiirastulesta vapautunut "kaikkien äiti" Eve (Julia Maxwell), Bobbyn vanha ystävätär Eleanor Visyak (Kim Johnston Ulrich) ja enkeli Rachel (Sonya Salomaa).
Kausi alkoi Yhdysvalloissa 24. syyskuuta 2010 ja päättyi 20. toukokuuta 2011.
Seitsemäs tuotantokausi
CW:n puheenjohtaja Dawn Ostroff sanoi olevansa ”erittäin järkyttynyt”, mikäli sarjaa ei jatkettaisi seitsemännelle kaudelle, sillä sarja "menestyy aikaisempaa paremmin". 26. huhtikuuta CW julkaisi tiedotteen, jossa kerrottiin, että kanava on jatkanut yhteensä viisi sarjaa seuraavalle tuotantokaudelle, joista yksi oli Supernatural. Sera Gamble on paljastanut, että seitsemännellä kaudella tullaan palaamaan ensimmäisen kauden tapaiseen hirviöjahtiin. Lisäksi Castiel ei tule esiintymään päähenkilönä seitsemännellä kaudella.
Comic-Con 2011 -tapahtumassa Gamble paljasti, mitkä hahmot palaavat seitsemännelle kaudelle. Hän kertoi, että Supernaturalin tuottajat ovat vain odottaneet hetkeä tuoda Alona Talin esittämä Jo takaisin, ja löysivätkin tälle sopivan tarinan seitsemännelle kaudelle. Muita sarjaan palaavia hahmoja ovat muun muassa Seriffi Jodi Mills, Julian Richingsin esittämä Kuolema ja Crowley, jota esittää Mark Sheppard. Gamble paljasti myös tuovansa mukaan uusia hahmoja, mutta ei antanut yksityiskohtia. Mark Pellegrino esiintyi Luciferina viidessä jaksossa Samin hallusinaatioissa.
Seitsemäs kausi alkaa suoraan siitä mihin edellinen jäi. Castiel on ahmaissut miljoonia sieluja itseensä ja kutsuu itseään uudeksi Jumalaksi. Sam taas on hankkinut muistonsa takaisin Helvetistä, eikä ole täysin kunnossa. Käy ilmi, että Castiel on imaissut sisäänsä myös Kiirastulen pahimmat olennot leviatanit, jotka kamppailevat päästäkseen vapaiksi. Lopulta leviatanit ottavat Castielin valtaansa ja leviävät putkistojen kautta muihin.
Kausi alkoi Yhdysvalloissa 23. syyskuuta 2011 ja päättyi 18. toukokuuta 2012.
Kahdeksas tuotantokausi
Supernaturalin kahdeksas tuotantokausi vahvistettiin 3. toukokuuta 2012. Kauden esitys alkoi 3. lokakuuta 2012. Jeremy Carver aloitti sarjan showrunnerina Sera Gamblen sijaan.
Yhdeksäs tuotantokausi
Sarjan yhdeksäs kausi sai alkunsa Yhdysvalloissa 8. lokakuuta 2013 ja päättyi 20. toukokuuta 2014. Kaudessa on 23 jaksoa.
Kahdeksannen kauden jälkeen Sam makaa henkihievereissään sairaalassa, kun Dean yrittää pelastaa Samin hengen. Hän tapaa enkelin nimeltä Ezekiel ja koska Ezekiel ei voinut parantaa Samia, sillä hänen voimansa olivat vähissä, Dean houkuttelee Samin (hänen mielessään) sanomaan kyllä, jotta Ezekiel voisi ottaa Samin ruumiin haltuunsa ja parantaa Samia ja itseään sieltä käsin. Ezekiel haluaa, ettei Sam saa tietää Ezekielin olemassaolosta, jottei Sam yrittäisi saada häntä ulos ennen kuin hän on parantanut Samin kokonaan. Ezekiel pyyhkii kaikki Samin muistikuvat sairaalasta ja Dean pelaa mukana. Kaiken tämän aikana myös kaikki enkelit ovat karkotettu Taivaasta Maahan. Castiel on nyt ihminen ja yrittää pärjätä elämässään ihmisenä. Osa enkeleistä tekee tuhoa Maassa yrittäessään etsiä Castielia käsiinsä kostaakseen Taivaan sulkemisen. Crowley on Samin ja Deanin vankina Abaddonin suunnitellessa valtaavansa Helvetin. Veljekset yrittävät etsiä tapaa, jolla he saisivat enkelit takaisin Taivaaseen. Ezekiel paljastuu enkeliksi nimeltä Gadreel, joka päästi Luciferin Edeniin puutarhaan. Gadreel murhaa Kevin Tranin ja pakenee. Castiel saa armonsa takaisin. Dean ja Castiel yrittävät löytää tapaa, jolla saisivat Gadreelin pois Samista, koska tämä on ottanut hänet valtaan. Kunnes heille jää vain yksi tapa jäljelle, antaa Crowleyn päästä Samin ruumiseen ja ilmoittaa Samille, että uni mitä hän elää mielessään ei ole totta, vaan hänet on vallannut enkeli. Sam saa häädettyä Gadreelin ulos ja he pakenevat paikalta, sillä Abaddon saapuu paikalle. Sam saa tietää, että hänen veljensä on valehdellut hänelle ja on hänelle todella vihainen, mutta Dean lupaa Samille etsiä Gadreelin käsiinsä, mutta yksin.
Tämän jälkeen Dean etsii Gadreelia ja Ensimmäistä Terää (First Blade), jolla hän tappaisi Abaddonin. Huolimatta kamalista varoituksista, Dean ottaa itsellensä Cainin merkin (Mark of Cain). Ilman sitä hän ei voisi käyttää Ensimmäistä Terää tappaakseen helvetin ritarin Abaddonin. Kun Castiel on parantanut Samin lopullisesti, hän lähtee etsimään Metatronia siinä toivossa, että hän saisi enkelit takaisin Taivaaseen. Metatron kokoaa armeijaa, Castielin kootessa omaansa Metatronia vastaan palauttaakseen enkelit Taivaaseen. Lopulta Dean tappaa Abaddonin antautuen merkin vallalle. Crowley ottaa helvetin jälleen valtaansa. Sam ja Dean lähtevät myös kukistamaan Metatronia, mutta Dean iskee Samin tajuttomaksi ja lähtee yksin Metatronia vastaan. Castiel ja Gadreel joutuvat vangiksi Taivaassa, mutta Gadreel uhraa itsensä päästääkseen Castielin vapaaksi. Dean kuolee taistellessaan Metatronia vastaan ja Metatron pakenee Taivaaseen. Siellä Castiel kukistaa hänet tuhoamalla Metatronin voimien lähteenä toimivan enkelilaatan ja vangitsee Metatronin. Enkelit valitsevat Castielin jälleen Taivaan johtajaksi. Crowley kuljettaa Deanin pois paikalta ja tämä herää henkiin demonina Cainin merkin takia.
Kymmenes tuotantokausi
Supernaturalin kymmenes kausi alkoi Yhdysvalloissa 7. lokakuuta 2014 ja päättyi 20. toukokuuta 2015. Kausi sisältää 23 jaksoa usean edellisen kauden tapaan.
Yhdeksännen kauden lopun jälkeen Dean on Kainin merkin ansiosta ylösnoussut demonina ja kiertelee yökerhoja lähinnä nauttien maallisista huveista. Crowley haluaa Deanin hallitsevan helvettiä hänen kanssaan mutta Dean kieltäytyy ja uhkaa Crowleya. Crowley päättää auttaa Samia parantamaan Deanin käyttäen pyhää ihmisverta, tuntiessaan itsensä uhatuksi. Castielin avulla Sam onnistuukin parantamaan Deanin mutta Kainin merkki pysyy hänessä yhä. Castiel yrittää palauttaa Taivaan järjestykseen ja hyvittää enkelinä tekemiään virheitä auttamalla ihmisvastineensa Jimmyn perhettä, eritoten tämän tytärtä Clairea. Crowleyn äiti, noita nimeltä Rowena, ilmestyy pian kuvioihin. Dean saa tietää että noitien käyttämä Kadotettujen Kirja saattaisi auttaa häntä pääsemään eroon Kainin merkistä. Sam pyytää Rowenan apua päästäkseen eroon merkistä ja Charlie Bradburyn avulla hänen onnistuu murtaa Kadotettujen kirjassa oleva koodi, jolla merkki voidaan poistaa. Steinien suku, joka on huijannut kuolemaa vuosisatojen ajan ruumiinosia vaihtamalla ilmestyy myös kuvioihin ja Eldon Styne tappaa Charlien. Merkki ottaa jälleen Deanin valtaansa ja Dean päätyy teurastamaan koko Steinien perheen mukaan lukien Eldonin. Tullessaan yhä epätoivoisemmaksi, Dean kääntyy Kuoleman puoleen päästäkseen eroon merkistä. Kuolema kertoo, että Jumala loi Kainin merkin vangitakseen vielä häntäkin edeltäneen ja vanhemman olennon, Pimeyden. Jumala antoi merkin aluksi uskollisimmalle soturilleen Luciferille mutta merkki korruptoi Luciferin ja muutti hänet pahaksi. Lucifer siirsi merkin myöhemmin eteenpäin Kainille, jolta merkki siirtyi lopulta Deanille. Kuolema lupaa eristää Deanin maailmasta mutta vaatii häntä tappamaan ensin Samin, tietäen ettei Sam koskaan lakkaisi etsimästä Deania. Viime hetkellä, Dean tappaa kuitenkin Kuoleman tämän viikatteella Samin sijaan. Käyttäen Kadotettujen kirjasta löytämäänsä loitsua, Rowena onnistuu poistamaan Kainin merkin, vapauttaen Pimeyden vankilastaan maan päälle. Sam ja Dean yrittävät turhaan paeta pimeyden ympäröidessä heidät.
Yhdestoista tuotantokausi
Supernaturalin yhdestoista tuotantokausi koostuu 23 jaksosta ja se alkoi Yhdysvalloissa 7. lokakuuta 2015 ja päättyi 25. toukokuuta 2016.
Sam ja Dean selviytyvät kohtaamisesta Pimeyden kanssa mutta Pimeys alkaa muuttaa ihmisiä vaarallisiksi hirviöiksi. Pimeys ottaa Amara-nimisen naisen hahmon ja alkaa Crowleyn avustuksella ruokkia itseään ihmissieluilla kasvaen yhä voimakkaammaksi. Pimeys yrittää myös löytää Jumalan käsiinsä. Sam, Dean ja Castiel etsivät keinoa voittaa Pimeys ja Sam alkaa saada salaperäisiä näkyjä Luciferin häkistä, joiden hän uskoo olevan peräisin Jumalalta. Castiel pyytää apua armonsa menettäneeltä Metatronilta, joka kertoo hänelle että Jumalan piti uhrata Pimeys pystyäkseen luomaan maailmankaikkeuden. Sam päättää lopulta vierailla Luciferin häkissä saadakseen tältä apua Pimeyden pysäyttämiseen mutta Lucifer paljastaa huijanneensa häntä ja että Samin näyt ovat peräisin häneltä. Taivaan enkelit yhdistävät voimansa ja iskevät Amaraan mutta tämä selviytyy iskusta hengissä. Lucifer vaatii Samia alistumaan ihmisisännäkseen mutta Sam kieltäytyy. Dean ja Castiel siirtyvät myös Luciferin häkkiin vapauttaakseen Samin ja onnistuvat pakenemaan häkistä mutta heidän tietämättään Castiel suostui Luciferin isännäksi ja Lucifer hallitsee nyt hänen kehoaan päästen vapaaksi maan päälle.
Veljekset etsivät Jumalan käsiä, esineitä, joita Jumala on aikoinaan koskettanut ja joissa on yhä jäljellä hänen voimaansa tuhotakseen Amaran. Luciferin epäonnistuessa tappamaan Amara eräällä Jumalan kädellä, Joshuan torvella, tämä ottaa Luciferin vangikseen ja alkaa kiduttaa arkkienkeliä saadakseen viimein houkuteltua Jumalan esiin. Profeetta Chuck palaa ja paljastaa olevansa Jumala. Metatronin ja veljesten avulla he pelastavat Luciferin Amaralta, joskin Amara tuhoaa Metatronin pelastusyrityksen aikana. Lucifer siirtyy auttamaan heitä ja antaa anteeksi Jumalalle. Rowenan ja muiden noitien avulla he yrittävät luoda uuden Kainin merkin ja vangita Amaran mutta yritys epäonnistuu ja Amara vahingoittaa Jumalaa vakavasti sekä karkottaa Luciferin Castielin kehosta. Jumalan alkaessa tehdä kuolemaa vammojensa tuloksena, maailma siirtyy pois tasapainosta ja uhkaa tuhoutua. Jumala kertoo, että ainoa keino pelastaa maailma on tappaa Jumalan lisäksi myös Pimeys. Veljekset kokoavat sielupommin voidakseen tappaa Amaran. Amara on samaan aikaan alkanut katua tekojaan ja Dean vakuuttaa tämän lopulta luopumaan aikeistaan ja parantamaan Jumalan. Jumala ja Pimeys päättävät poistua maan päältä yhdessä. Samaan aikaan kuvioihin astuvat myös brittiläiset Kirjeen miehet, jotka pitävät Winchestereitä uhkana maailmalle aikaisempien toimiensa vuoksi ja ampuvat Samia. Kiitokseksi avustaan Deanille Amara myös herättää veljesten äidin Mary Winchesterin jälleen henkiin.
Kahdestoista tuotantokausi
Supernaturalin kahdestoista kausi alkoi Yhdysvalloissa 13. lokakuuta 2016 ja päättyi 18 toukokuuta 2017. Se koostuu edellisten tuotantokausien tapaan 23 jaksosta.
Kauden alussa Dean tapaa ensimmäistä kertaa lähes kolmeenkymmeneen vuoteen Pimeyden henkiinherättämän äitinsä ja he alkavat yhdessä etsiä Samia, joka on joutunut Kirjeen miesten brittiläisen jaoston vangiksi. Kirjeen miesten jäsen lady Antonia Toni Bewell kiduttaa Samia rangaistuksena tämän menneistä synneistä (Luciferin vapauttaminen häkistään maan päälle, leviathanien vapauttaminen jne). Castielin avulla Dean ja Mary jäljittävät ja pelastavat Samin Tonilta ja liittoutuvat brittiläisten Kirjeen miesten johtajan Mick Daviesin kanssa, joka haluaa tehdä yhteistyötä Winchestereiden kanssa vapauttaakseen Yhdysvallat hirviöistä samaan tapaan kuin Kirjeen miehet tekivät aikoinaan Britanniassa. Mary hakee yhä omaa identiteettiään ja ajautuu lopulta Kirjeen miesten piireihin. Crowley yrittää tuloksetta metsästää Luciferia saadakseen Helvetin jälleen haltuunsa. Samaan aikaan Lucifer riivaa rokkitähti Vince Vinceten ja alkaa aiheuttaa kärsimystä maan päällä. Hän päätyy lopulta riivaamaan Yhdysvaltain presidentin ja saattaa tämän sihteerin Kelly Klinen raskaaksi. Castiel tajuaa että pian on vaarassa syntyä enkelin ja ihmisen yhteinen lapsi, nefilim ja pyrkii estämään tämän syntymisen kaikin tavoin. Kirjeen miesten tappajan Arthur Ketchin ja Rowenan avulla veljekset saavat häädettyä Luciferin, joskin tämä jää Crowleyn vangiksi. Nefilimin syntymän lähestyessä, kuvioihin astuvat myös voimakkaat demonit Helvetin prinssit, jotka yrittävät saada Nefilimin haltuunsa. Helvetin prinssi Dagon tappaa Taivaan uuden johtajan Joshuan ja tuhoaa Coltin veljesten yrittäessä tappaa hänet sillä. Syntymättömän Nefilimin avulla Castiel onnistuu tappamaan Dagonin ja päättää lopulta olla tuhoamatta lasta. Samaan aikaan Brittiläiset Kirjeen miehet ottavat haltuunsa kaiken metsästyksen Yhdysvalloissa ja päättävät tappaa kaikki Yhdysvalloissa olevat metsästäjät. Artur Ketch tappaa Daviesin ja yhdessä Dr Hessin kanssa ottaa vallan Kirjeen miehistä. Mary päätyy lopulta heidän vangikseen tajutessaan totuuden heistä. Ketch liittoutuu Crowleyn kanssa ja alkaa tappaa amerikkalaisia metsästäjiä, joutuen lopulta suoraan konfliktiin Winchesterien kanssa. Winchesterit onnistuvat pelastamaan Maryn Ketchiltä ja saavat tapettua Ketchin ja Dr Hessin sekä tekevät uudelleen sovinnon perheenä. Lucifer onnistuu murtautumaan vapaaksi vankilastaan ja alkaa etsiä syntymätöntä Nefilimiä. Nefilimin voimat avaavat repeämän maailmanlopun jälkeiseen rinnakkaistodellisuuteen, jonne veljekset suunnittelevat vangitsevansa Luciferin. Lucifer tappaa Rowenan ja jäljittää lastaan. Castiel ja Crowley yhdessä vaihtoehtotodellisuuden Bobbyn kanssa auttavat Winchestereitä, mutta Crowley joutuu uhraamaan henkensä sulkeakseen repeämän. Lucifer onnistuu silti seuraamaan heitä takaisin ja tappaa Castielin. Mary onnistuu lähettämään Luciferin takaisin rinnakkaistodellisuuteen repeytymän sulkeutuessa mutta jää samalla itsekin vangiksi rinnakkakkaistodellisuuteen. Kelly menehtyy Nefilimin syntyessä ja Samin surressa Castielin kuolemaa tämä löytää järkytyksekseen jo teini-ikäiseksi kasvaneen Nefilim-lapsen.
Kolmastoista tuotantokausi
Supernaturalin kolmastoista tuotantokausi alkoi 12. lokakuuta 2017 ja päättyi 17 toukokuuta 2018. Kaudessa on 23 jaksoa.
Neljästoista tuotantokausi
Supernaturalin neljästoista tuotantokausi alkoi 11. lokakuuta 2018 ja päättyi 25. huhtikuuta 2019. Kaudessa on edellisistä tuotantokausista poiketen vain 20 jaksoa.
Kausi alkaa siitä, mihin edellinen päättyi. Mikael on lähtenyt omille teilleen ihmisvastineensa Deanin ruumiissa. Tämä kohtaa erilaisia hirviöitä ja luo omia, aiempaa vahvempia hirviöitä yhdistämällä heihin arkkienkelin armoa. Jack on muuttunut ihmiseksi menetettyään armonsa. Sam, Bobby ja Mary jäljittävät Mikaelia ja Mikael hylkää lopulta Deanin ruumiin. Jack sairastuu vakavasti menetettyään armonsa ihmis- ja enkelipuolensa taistellessa hallitsemattomasti hänen sisällään ja menehtyy lopulta. Tyhjyydessä asuva entiteetti vie Jackin sielun tyhjyyteen mutta Castiel tekee tämän kanssa sopimuksen Jackin henkiinherättämiseksi. Castiel, ylösnoussut Jack ja veljekset kohtaavat Mikaelin ja tämän hirviöarmeijan mutta Mikael ottaa Deanin uudelleen hallintaansa. Dean kuitenkin vangitsee Mikaelin mielensä sisälle ja päättää sulkea itsensä Ma´lak laatikkoon ikiajoiksi Mikaelin kanssa. Sam vakuuttaa Deanin kuitenkin siitä, että he löytävät toisen ratkaisun. Mikael pakenee lopulta Deanin ruumiista tämän menetettyä tajuntansa metsästysretkellä ja ottaa Rowenan haltuunsa, pakottaen tämän tappamaan rinnakkaistodellisuudesta karanneita muita metsästäjiä. Jack uhraa lopulta sielunsa tappaakseen Mikaelin ja varastaa tämän armon, saaden voimansa takaisin.
Luciferin ihmisvastine Nick, joka selviytyi Mikaelin puukotettua häntä lähtee kostamaan perheensä kuolemaa ja kohtaa profeetta Donatellon. Nick huijaa Jackin antamaan hänelle vertaan ja yrittää herättää Luciferin takaisin henkiin tyhjyydestä mutta Jack murhaa tämän brutaalisti. Sieluton Jack osoittautuu vaaralliseksi ja tämä tappaa lopulta Maryn vahingossa. Jackin ollessa ennennäkemättömän voimakas veljekset yrittävät vangita hänet Ma´lak laatikkoon mutta Jack onnistuu pakenemaan laatikosta. Jack asettaa maailman tilaan, jossa kaikki kertovat toisilleen koko ajan totuuden eivätkä veljekset kykene pysäyttämään häntä. Castiel rukoilee Jumalan apua ja Jumala palaa lopulta ja antaa heille aseen, joka kykenee tappamaan mitä tahansa maailmankaikkeudessa vaatien Deania tappamaan Jackin. Veljekset eivät lopulta pysty tappamaan Jackia kohdatessaan tämän, joten Jumala tappaa Jackin itse. Jumala paljastaa hallinneensa tilannetta kuin tarinaa ja raivostuu veljesten uhmattua häntä ja vapauttaa kaikki Helvetin sielut Samin ja Deanin kimppuun. Sam ja Dean joutuvat demonien ympäröimiksi yrittäessään paeta. Jack herää tyhjyydessä ja kohtaa viikatemies Billien (uuden Kuoleman) ja tyhjyyden entiteetin, jotka kertovat hänelle että heidän täytyy keskustella nykyisestä tilanteesta.
Viidestoista tuotantokausi
Supernaturalin 15. ja viimeinen tuotantokausi alkoi 10. lokakuuta 2019 ja päättyi 19. marraskuuta 2020.
Tsahkaljoki
Tsahkaljoki on Enontekiössä Tsahkaljärvestä Kilpisjärveen laskeva puro. Se on merkittävin Kilpisjärven keskeisen kyläalueen monista puroista. Joen pituus on 0,41 kilometriä.
Supernatural
Viidestoista tuotantokausi
Winchesterit selviytyvät kohtaamisesta demonien kanssa, mutta Jumala uhkaa tuhota kaiken mitä veljekset ovat ikinä rakastaneet. Paljastuu, että hänen tarkoituksenaan on saada veljekset tappamaan lopulta toisensa. Winchesterit etsivät käsiinsä demonitabletin ja lopulta arkkienkeli Mikaelin, joka paljastaa, että Jumala voidaan vangita. Samaan aikaan Billie ja Jack kehittelevät omaa suunnitelmaansa Jumalan voittamiseksi. Dean ja Castiel yrittävät vangita Jumalan, mutta Sam kieltäytyy suorittamasta loitsua loppuun peläten maailman joutuvan muutoin demonien ja hirviöiden valtaan.
Tsahkaljoki
Tsahkaljoen porrasmaiset putoukset jakautuvat noin sadan metrin matkalle. Suurin putous on yli kolme metriä korkea köngäs Tsahkaljoen yläjuoksulla. Putousten sarja on Tsahkaljärven länsipuolella Saanatunturin läheisyydessä sijaitseva nähtävyys. Pudotuskorkeutta kertyy yhteensä noin kymmenen metriä.